ସୁଶାନ୍ତଙ୍କ ପାଇଁ ସତ୍ୟାଗ୍ରହଃ ନ୍ୟାୟ ଦାବିରେ ଆଜି ଜନ୍ତର ମନ୍ତରରେ ଧାରଣା, ଭଉଣୀ ଶ୍ବେତା କଲେ ଏମିତି ଅନୁରୋଧ - Prameya News7\nସୁଶାନ୍ତଙ୍କ ପାଇଁ ସତ୍ୟାଗ୍ରହଃ ନ୍ୟାୟ ଦାବିରେ ଆଜି ଜନ୍ତର ମନ୍ତରରେ ଧାରଣା, ଭଉଣୀ ଶ୍ବେତା କଲେ ଏମିତି ଅନୁରୋଧ\n2/10/2020 at 1:33 PM\nମୁମ୍ବାଇ ୦୨/୧୦ଃ ବଲିଉଡ ଅଭିନେତା ସୁଶାନ୍ତ ସିଂହ ରାଜପୁତ ମୃତ୍ୟୁ ମାମଲାରେ ଯେବେ ଠୁ ଡ୍ରଗ୍ସ ମାମଲା ସାମ୍ନାକୁ ଆସିଛି ସେବେଠୁ ଆତ୍ମହତ୍ୟା ମାମଲାର ତଦନ୍ତ ଅନ୍ୟ ଦିଗକୁ ଚାଲିଯାଇଛି। ଡ୍ରଗ୍ସ ମାମଲା ପରେ ସୁାଶନ୍ତଙ୍କୁ ନ୍ୟାୟ ଦେବା ବଦଳରେ ଏହା ବଲିଉଡ ଡ୍ରଗ୍ସ ଲିଙ୍କର ଚର୍ଚା ପାଲଟିଛି। ସିବିଆଇର ଏଭଳି ତଦନ୍ତରେ ସୁଶାନ୍ତଙ୍କ ପରିବାର ସହ ତାଙ୍କ ପ୍ରଶଂସକଙ୍କୁ ମଧ୍ୟ ନିରାଶ ହେବାକୁ ପଡିଛି।\nତେବେ ଏବେ ସୁଶାନ୍ତଙ୍କ ଭଉଣୀ ଶ୍ବେତା ସିଂହ କୀର୍ତି ସୁଶାନ୍ତ ମାମଲାର ତଦନ୍ତ ଓ ନ୍ୟାୟ ଦାବିରେ ସାମାଜିକ ଗଣମାଧ୍ୟମରେ ଅଭିଯାନ ଚଳାଇଛନ୍ତି। ଶ୍ବେତାଙ୍କ ଏହି କ୍ୟାମ୍ପେନକୁ ପୂରା ଦୁନିଆର ଲୋକ ଖୁବ ସମର୍ଥନ ମଧ୍ୟ କରୁଛନ୍ତି। ତେବେ ଶ୍ବେତା ଆଜି ଗାନ୍ଧି ଜୟନ୍ତୀ ଅବସରରେ ସୁଶାନ୍ତଙ୍କ ପ୍ରଶଂସକଙ୍କୁ ଦିଲ୍ଲୀ ଜନ୍ତର ମନ୍ତରରେ ପଡ଼ିଆରେ ଏକତ୍ରିତ ହେବାକୁ ଅନୁରୋଧ କରିଛନ୍ତି। ଶ୍ବେତା ତାଙ୍କ ଟ୍ବିଟରେ ଲେଖିଛନ୍ତି, 'ଆଜି ଜନ୍ତର ମନ୍ତର କ୍ୟାମ୍ପେନରେ ଯୋଗ ଦେଇ ଏହାକୁ ସମର୍ଥନ କରନ୍ତୁ। ଧ୍ୟାନ ଦେବେ ମାସ୍କ ପିନ୍ଧିବେ। ସାମାଜିକ ଦୂରତ୍ବ ଓ ଆଇନ ନିୟମକୁ ପାଳନ କରିବେ।' ଏହା ସହ ହାସଟ୍ୟାଗରେ ସୁଶାନ୍ତଙ୍କ ପାଇଁ ସତ୍ୟାଗ୍ରହ ସେ ଲେଖିଛନ୍ତି। ଏହା ପୂର୍ବରୁ ଶ୍ବେତା ଲେଖିଛନ୍ତି କ'ଣ ସୁଶାନ୍ତଙ୍କୁ ନ୍ୟାୟ ମିଳିବ? ତାର ନୀରିହ ଚେହେରା ଓ ସ୍ବପ୍ନ ଆମ ଉପରେ ଭାର ହୋଇ ରହିଛି।\nJoin and support the campaign at Jantar Mantar today... remember to wearamask, maintain social distancing and follow the local laws. Let's ask the right questions and stand for the right cause!! #Satyagrah4SSR #Revolution4SSR https://t.co/ILk66uT0B2\nତେବେ ସୁଶାନ୍ତ ମୃତ୍ୟୁ ମାମଲାର ତଦନ୍ତ କରୁଥିବା ସିବିଆଇ ଆଜି ସିଦ୍ଧାର୍ଥ ପିଠାନୀଙ୍କ ବୟାନ ରେକର୍ଡ କରିବ। ତଦନ୍ତ ଏଜେନ୍ସି ସିଆରପିସି ଧାରା ୧୬୪ରେ ଅଭିନେତାଙ୍କ ଫ୍ଲାଟମେଟ୍ ସିଦ୍ଧାର୍ଥଙ୍କ ବୟାନ ରେକର୍ଡ କରିବ। ଏ ପାଇଁ ସିଦ୍ଧାର୍ଥକୁ ସମନ ପଠାଇଛି ସିବିଆଇ।
